open-index/open-wikipedia-markdown huggingface dataset:
Rannalle

"**Rannalle**" on suomalaisyhtye TCT:n kappale. Universal Music julkaisi kappaleen singlenä 25. huhtikuuta 2014. Kappaleella vierailee myös laulaja Jontte Valosaari. Kappaleen ovat säveltäneet yhtyeen jäsenet T.L, Comeetta ja Tiahu sekä Erik Nyholm. 

Kappale oli ehdolla vuoden 2014 kesähitiksi The Voicen järjestämässä äänestyksessä. Kappale sijoittui toiseksi, Kasmirin ”Vadelmavene”-kappaleen voittaessa äänestyksen. ”Rannalle” sijoittui parhaimmillaan singlelistan viidenneksi sekä latauslistan kolmanneksi. Radiosoitossa kappale saavutti vuoden 2014 24. viikolla 14. sijan. 24. heinäkuuta 2014 ”Rannalle”-singlen tiedotettiin myyneen kultaa.

Risen ja Ville Salmisen ohjaama musiikkivideo kappaleesta julkaistiin singlen julkaisupäivänä 25. huhtikuuta 2014. 

## Kappaleet
#

## Listasijoitukset

## Lähteet
Louis-Philippe Dumoulin

**Louis-Philippe Dumoulin** (s. 8. maaliskuuta 1989 Blainville, Quebec, Kanada) on kanadalainen alamäkiluistelija. Hän sijoittui lajin MM-sarjassa Red Bull Crashed Icessä yhteispisteissä neljänneksi kaudella 2011. Dumoulinin paras yksittäinen sijoitus Crashed Ice-kilpailussa on toinen 2011 kotikilpailustaan Quebecista. Dumoulin on pelannut nuorempana myös jääkiekkoa. Hän on 185 senttimetriä pitkä ja painaa 83 kilogrammaa.

## Lähteet
* http://www.eliteprospects.com/player.php?player=165203
* http://www.redbullcrashedice.com/fi_FI/results
Indonesian presidentinvaali 2014

**Indonesian presidentinvaali 2014** järjestettiin 9. heinäkuuta 2014. Ehdokkaina olivat Jakartan kuvernööri Joko Widodo ja eläkkeellä oleva kenraali Prabowo Subianto, joka on vuosina 1967–1998 presidenttinä toimineen Suharton entinen vävy. Vaalikomissio julisti Widodon vaalin voittajaksi 22. heinäkuuta, mutta vastaehdokas Subianto väitti vaaleja vilpillisiksi. Uusi presidentti aloitti virassaan 20. lokakuuta.

Tasaisessa vaalissa ehdokkaiden voitonmahdollisuudet olivat yhtä suuret, Widodon ennustettiin saavan 2,7 prosenttiyksikköä kilpailijaansa enemmän ääniä. Kampanjointi oli loanheiton värittämää.

Vaaleissa annettiin 130 miljoonaa ääntä ja äänestysprosentti oli noin 70.

## Lähteet
Mies, jota hän rakasti

**Mies, jota hän rakasti** () on Herbert Brenonin ohjaama yhdysvaltalainen mykkä melodraamaelokuva, joka sai ensi-iltansa vuonna 1921. Elokuvan pääosissa ovat Norma Talmadge ja Harrison Ford.

*Mies, jota hän rakasti* perustuu Lillian Trimble Bradleyn samannimiseen näytelmään (1920), jonka pohjalta ohjaaja Brenon ja Clara Beranger laativat elokuvan käsikirjoituksen. Elokuvan tuottajina olivat Norma Talmadge ja Joseph M. Schenck, ja elokuvan tuotantoyhtiönä toimi Norma Talmadge Film Corporation. *Mies, jota hän rakasti* kuvattiin Iowan Centervillessä ja Iowan Appanoosen piirikunnan kohteissa. *Mies, jota hän rakasti* sai ensi-iltansa Yhdysvalloissa 7. marraskuuta vuonna 1921. Suomen ensi-ilta oli 23. syyskuuta vuonna 1923. Elokuvan levittäjä oli First National Pictures. Elokuva esitettiin vuoden 2005 Cineconin klassikkoelokuvajuhlilla Yhdysvalloissa. *Mies, jota hän rakasti* -elokuvan kopiota säilytetään Yhdysvaltain kongressin kirjaston elokuva-arkistossa.

## Juoni

Amerikkalaisen sikatilallisen tytär Jacqueline Laurentine Boggs menee kouluun Ranskaan, missä hän asuu hienostelevan englantilaisen perheen kanssa. Perheen luona asuessaan Jacqueline opettaa hienoille englantilaisille todellisuudentajua.

## Näyttelijät

## Lähteet

## Aiheesta muualla
* 
* 
* 
* ''Mies, jota hän rakasti'' Silent eran sivustolla 
* ''Mies, jota hän rakasti'' TCM Movie Databasessa
Paweł Rakoczy

**Paweł Rakoczy** (s. 15. toukokuuta 1987 Złotoryja, Puola) on puolalainen keihäänheittäjä, joka edustaa AZS-AWFiS Gdansk -seuraa. Hänen paras tuloksensa on vuonna 2012 Łódźissa heitetty 84,99 metriä. Rakoczy osallistui vuoden 2012 kesäolympialaisiin Lontoossa, mutta jäi karsintaan heitettyään 77,36 metriä. Hän kilpaili myös vuoden 2012 EM-kisoissa. Rakoczy on 187 senttimetriä pitkä ja painaa 90 kilogrammaa. Hän heitti ensimmäistä kertaa yli 80 metrin vuonna 2011.

## Kausien parhaat heitot

* 2016 – 78,07 metriä
* 2015 – 72,62 metriä
* 2014 – 74,29 metriä
* 2013 – 74,88 metriä
* 2012 – 84.99 metriä
* 2011 – 82,53 metriä
* 2010 – 78,13 metriä
* 2009 – 79,73 metriä
* 2008 – 77,71 metriä
* 2006 – 72,36 metriä
* 2005 – 68,64 metriä

## Lähteet
* IAAF
* European Athletics
Jean (jalkapalloilija)

**Jean Raphael Vanderlei Moreira**, taiteilijanimeltään vain **Jean**, (s. 24. kesäkuuta 1986 Campo Grande, Brasilia) on brasilialainen jalkapalloilija.

Jean on pelannut Brasilian maajoukkueessa kuusi A-maaottelua.

## Lähteet
Cyrus Hostetler

**Cyrus Hostetler** (s. 8. elokuuta 1986 Eugene (Oregon), Yhdysvallat) on yhdysvaltalainen keihäänheittäjä. Hänen ennätyksensä on toukokuussa 2016 Tucsonissa heitetty 83,16. Hostetler on 188 senttimetriä pitkä ja painaa 98 kiloa. 

Hostetler saavutti hopeaa Pan-Amerikan kisoissa Guadalajarassa 2011 tuloksella 82,24. Hän jäi karsintaan vuoden 2012 kesäolympialaisissa Lontoossa heitettyään 75,76, Rio de Janeiron olympialaisissa 2016 tuloksella 79,76 ja Lontoon MM-kilpailuissa 2017 heitettyään 79,71. Hostetler kilpaili Suomessa heinäkuussa 2014 Eliittikisoissa Kuortaneella. Ensimmäistä kertaa hän heitti yli 80 metrin vuonna 2009.

## Kausien parhaat heitot

* 2006 – 62,55
* 2007 – 63,56
* 2008 – 77,19
* 2009 – 83,16
* 2010 – 78,19
* 2011 – 82,24
* 2012 – 81,02
* 2013 – 74,93
* 2014 – 80,28
* 2015 – 75,72 
* 2016 – **83,83**
* 2017 – 83,12

## Lähteet
* 
*
James Eastland

**James Oliver Eastland** (28. marraskuuta 1904 – 19. helmikuuta 1986) oli yhdysvaltalainen demokraattipoliitikko Mississippistä. Hän toimi Yhdysvaltain senaatissa vuonna 1941 ja jälleen vuodesta 1943 eteenpäin eroonsa 27. joulukuuta 1978 saakka. Vuosina 1947–1978 hänen rinnallaan toimi demokraatti John Stennis. Eastland ja Stennis olivat pisimpään senaatissa työskennellyt kaksikko Yhdysvaltain historiassa. Heidän ennätyksensä ovat sittemmin ohittaneet Etelä-Carolinan Strom Thurmond ja Ernest Hollings, jotka olivat senaatissa yhdessä 36 vuotta. Eastland oli myös senaatin kokenein jäsen jäädessään eläkkeelle vuonna 1978. 

## Lähteet
Nukta

**Nukta** ( tai नुक्ता *nuktā*) on joissakin intialaisissa kirjaimistoissa käytetty tarkemerkki, joka kirjoitetaan pisteenä konsonantin alapuolelle. Sitä käytetään kuvaamaan äänteitä, jotka ovat joko vierasperäisiä tai joille ei muusta syystä ole kehitetty omaa merkkiä aakkostossa.

Hindin devanagari-kirjaimistossa käytetään pisteellisiä konsonantteja persiasta tai arabiasta lainattujen äänteiden esittämiseen: क़&nbsp;, ख़&nbsp;, ग़&nbsp;, ज़&nbsp;, झ़&nbsp;, फ़&nbsp;. Marathissa merkitään retrofleksitremulanttia pisteellisellä r-kirjaimella (ऱ&nbsp;), kun taas hindissä käytetään pisteellistä ḍ- ja ḍh-konsonanttia aspiroimattoman ja aspiroidun retrofleksitremulantin esittämiseen (ड़&nbsp;, ढ़&nbsp;).

Bengalilaisessa kirjaimistossa käytetään j-äänteen kuvaamiseen pisteellistä *ya*-konsonanttia য়&nbsp;. Lisäksi bengalilaisessa kirjaimistossa käytetään hindin tavoin pisteellisiä kirjaimia retrofleksitremulanteille ড়&nbsp; ja ঢ়&nbsp;.

Kutšia kirjoitetaan gudžaratilaisella aakkostolla, johon on lisätty viisi pisteellistä konsonanttia kuvaamaan gudžaratista puuttuvia äänteitä: ગ઼&nbsp;, જ઼&nbsp;, ડ઼&nbsp;, ફ઼&nbsp; ja બ઼&nbsp;.

## Lähteet
Heikki Nevala

**Heikki Nevala** (s. 1982) on suomalainen science fiction- ja kauhunovellisti. Nevala on Osuuskumma-kustantamon jäsen. Nevala voitti vuonna 2009 Portti-novellikilpailun novellilla ”Koneesta sinä olet syntyvä” ja samalla novellilla Atorox-palkinnon 2010.

Nevala on koulutukseltaan filosofin maisteri tietotekniikasta ja optometristi.

## Teokset
* 
* 

## Lähteet

## Aiheesta muualla
* Heikki Nevala. Burning Bridge Literary Agency.
* Jussi K. Niemelä: Arvet. Tähtivaeltaja 1/2011.
Tatjana Mihhailova-Saar

**Tatjana Mihhailova-Saar** () (tunnetaan paremmin nimellä Tanja) on vironvenäläinen poplaulaja ja näyttelijä. Hän syntyi 19. kesäkuuta 1983 Kaliningradissa, Venäjän SFNT:ssa, mutta perhe muutti Kohtla-Järvelle Viroon Tanjan ollessa kaksikuukautinen vauva. Tanja on ollut useiden yhtyeiden jäsen uransa aikana ja on esiintynyt useissa musikaaleissa. Hän edusti Viroa Eurovision laulukilpailussa 2014 kappaleella *[[Amazing (Tanjan kappale)|Amazing]]*.

## Lähteet

## Aiheesta muualla

* About Tanja, eurovision.tv
Wilhelm Burjam

**Wilhelm Johann Burjam** (1. tammikuuta 1842 Lyypekki – 14. lokakuuta 1914 Viipuri) oli Pohjoismaiden Osakepankin pääjohtaja ja kauppaneuvos (1907).

Burjamin isä oli Lyypekin oopperan johtaja. Hän toimi pankkialalla Frankfurtissa ja Pietarissa ennen asettumistaan Viipuriin. Burjam toimi viipurilaisen Pohjoismaiden Osakepankin johtajana vuosina 1872–1906.

Burjam oli naimisissa Ludovica ”Louise” Adelaide Eugenie Waeytensin (1848–1922) kanssa. Heidän tyttärensä oli oopperalaulaja Mally Burjam-Borga ja poikiansa pankinjohtaja Fritz Burjam ja filosofian tohtori, päätoimittaja ja liikemies Willy Burjam.

## Lähteet
Amazing (Tanjan kappale)

**Amazing** on vironvenäläisen laulajan, Tanjan kappale. Se edusti Viroa Eurovision laulukilpailussa 2014 Kööpenhaminassa, Tanskassa. Kappale kilpaili ensimmäisessä semifinaalissa 6. toukokuuta 2014, missä se esitettiin kolmantena. Se sai 36 pistettä, jäi sijalle 12 eikä päässyt finaaliin.

## Lähteet
Pollapönk

**Pollapönk** on vuonna 2006 perustettu islantilainen punk rock- ja lastenmusiikkiyhtye, joka edusti Islantia Eurovision laulukilpailussa 2014 Kööpenhaminassa, Tanskassa kappaleella *[[No Prejudice]]* ().

## Lähteet
The Next Episode

**The Next Episode** on yhdysvaltalaisen rap-artistin Dr. Dren kappale, joka julkaistiin hänen toisen studioalbuminsa *[[2001 (albumi)|2001]]* kolmantena singlenä 4. heinäkuuta 2000. Kappaleella vierailevat Snoop Dogg, Kurupt sekä Nate Dogg, joista viimeisimpänä mainittu on kreditoimaton. Nate Doggin lopuksi lausumaa ”smoke weed everyday” -heittoa pidetään usein virheellisesti myös koko kappaleen nimenä.

Kappale pääsi Billboard Hot 100 -listan 23. sijalle.

## Listasijoitukset

## Lähteet
Cake to Bake

**Cake to Bake** on latvialaisen yhtyeen Aarzemniekin esittämä kappale. Kappale edusti Latviaa Eurovision laulukilpailussa 2014 Kööpenhaminassa Tanskassa. Kappale sai semifinaalissa 33 pistettä ja sijoittui sijalle 13 eikä näin päässyt finaaliin.

## Lähteet
I’m Gonna Getcha Good!

**I’m Gonna Getcha Good!** on kanadalaisen laulaja-lauluntekijä Shania Twainin kappale. Se julkaistiin hänen Up!-studioalbumin ensimmäisenä singlenä. Kappaleen sanoittivat Mutt Lange ja Shania Twain. "I'm Gonna Getcha Good!" julkaistiin alun perin Yhdysvaltain radioasemilla 23. syyskuuta 2002. Shania valitsi "I'm Gonna Getcha Good!:n" hänen *Up!*-albumin ensimmäiseksi singleksi, koska hän koki sen koskettavammaksi kuin hänen aiemmat singlensä ja koska hän ei halunnut jotain liian tuntematonta. Kappaleesta on muodostunut yksi hänen suurimmista kansainvälisistä hiteistä, sijoittuen listoille valtioissa, joissa mikään hänen kappaleista ei ollut päässyt listoille. Vuoden 2003 Juno Awards-gaalassa "I'm Gonna Getcha Good!" oli nimetty "Vuoden Countrykappaleeksi". Myöhemmin Jonas Brothersit coveroivat kappaleen heidän Jonas Brothers: The 3D Concept Experience-elokuvan soundtrackille.

## Aiheesta muualla
* I'm Gonna Getcha Good! discogs.com -sivustolla

## Lähteet
Magdalena Hai

**Magdalena Hai** (kirjailijanimi; alun perin **Anne-Mari Lahtinen**, s. 1978 Jyväskylä) on suomalainen kirjailija. Hänen teoksensa *Kerjäläisprinsessa* (Karisto, 2012) oli ensimmäinen suomalainen steampunk-romaani, ja hän on kirjoittanut myös steampunk-novelleja.

*Kerjäläisprinsessa* oli ehdolla Lasten LukuVarkaus -palkinnon saajaksi vuonna 2013 ja se voitti Kirjava Kettu -palkinnon 2014. Magdalena Hai sai vuoden 2017 Tulenkantaja-palkinnon teoksestaan *Kurnivamahainen kissa*. Vuonna 2018 Royaumen aikakirjat -sarjan avausteos *Kolmas sisar* oli lasten- ja nuortenkirjallisuuden Finlandia-ehdokkaana. Vuonna 2020 Haille myönnettiin Kaarina Helakisa -palkinto.

Hai sai lasten- ja nuortenkirjallisuuden Finlandian vuonna 2023 nuorten kauhuromaanilla *[[Sarvijumala]]*, joka käsittelee kauhun keinoin surua ja menetystä. Finlandia-palkitut on tapana kutsua seuraavan vuoden Linnan juhliin, mutta Magdalena Hai kieltäytyi kutsustaan protestiksi Orpon hallituksen ja perussuomalaisen puolueen politiikkaa sekä Wille Rydmanin asemaa vastaan.

## Teokset
### Gigi ja Henry -trilogia
* *Kerjäläisprinsessa.* Hämeenlinna: Karisto, 2012. .
* *Kellopelikuningas.* Hämeenlinna: Karisto, 2013. .
* *Susikuningatar.* Hämeenlinna: Karisto, 2014. .

### Royaumen aikakirjat
* *Kolmas sisar.* Helsinki: Otava, 2018. .
* *Isetin solmu.* Helsinki: Otava, 2021. .

### Painajaispuoti
* 
* 
* 
* 

### Muita teoksia
* *Mörkö Möö ja Mikko Pöö.* Hämeenlinna: Karisto, 2012*.* .
* *Haiseva käsi ja muita kauheita tarinoita Uhriniituntakaisesta.* Hämeenlinna: Karisto, 2016. .
* *Kurnivamahainen kissa.* Hämeenlinna: Karisto, 2017. .
* *Neiti Kymenen ihmeellinen talo.* Helsinki: Otava, 2020. .
* *Kuolleiden kirja – Paluu Uhriniituntakaiseen.* Hämeenlinna: Karisto, 2020. .
* *[[Sarvijumala]].* Helsinki: Otava, 2023. .

### Mukana julkaisuissa
* 
* 

## Lähteet

## Aiheesta muualla
* Magdalena Hain kotisivut
One Night’s Anger

”**One Night’s Anger**” on albanialaisen laulajan Hersjana Matmujan kappale, jolla hän edusti maataan Eurovision laulukilpailussa 2014 Tanskassa. Kappale sijoittui ensimmäisessä semifinaalissa 15:nneksi eikä päässyt finaaliin.

Matmuja voitti Albanian euroviisukarsinnan Festivali i Këngësin 28. joulukuuta 2013 kappaleen albaniankielisellä versiolla ”Zemërimi i një nate”. Englanninkielinen versio ja musiikkivideo kappaleesta julkaistiin 16. maaliskuuta 2014.

## Lähteet
Regent Street

**Regent Street** on ostoskatu Lontoon keskustassa. Se kulkee Pall Mallilta Piccadilly Circus -aukion ohi kohti Regent’s Park -puistoa. Katu on saanut nimensä (”sijaishallitsijan katu”) tulevan Yrjö IV:n mukaan, joka kadun suunnittelemisen aikaan vuonna 1811 oli isänsä Yrjö III:n sijaishallitsija. Arkkitehti John Nash suunnitteli Regent Streetin ja Regent’s Parkin osana kokonaisuutta, jossa osa kuningashuoneen omistamasta Marylebonen puistosta muutettiin asuinkäyttöön.

Regent Streetin varrella on yli 2 kilometrin verran kauppojen julkisivuja. Siellä työskentelee yli 20 000 henkeä. Vuosittain kadulla käy yli 7,5 miljoonaa turistia. Monet Nashin suunnittelemat julkisivut kadun varrella ovat suojeltuja.

## Lähteet

## Aiheesta muualla
L’Épine (Marne)

**L'Épine** on kunta Pohjois-Ranskassa Marnen departementissa Champagne-Ardennen alueella. Kunnassa oleva 1400- ja 1500-luvuilla rakennettu goottilainen Notre Damen basilika (*La basilique Notre-Dame de l'Épine*) on osa Pyhän Jaakobin pyhiinvaellusreittiä ja kuuluu UNESCOn maailmanperintöluetteloon. 

## Aiheesta muualla

*UNESCOn maailmanperintöluettelo: Santiago de Compostelan  pyhiinvaellusreitit Ranskassa

## Lähteet
Mario Power Tennis (Game Boy Advance)

**Mario Power Tennis** (tunnetaan Pohjois-Amerikassa nimellä **Mario Tennis: Power Tour** ja Japanissa nimellä **Mario Tennis Advance**) on Camelotin kehittämä ja Nintendon vuonna  julkaisema urheilupeli Game Boy Advancelle. Peli on julkaistu vuonna 2014 Wii U:n Virtual Consolelle. Peli on viides osa *[[Mario Tennis]]*-urheilupelisarjaa. 

Peli on saanut positiivisen vastaanoton. Sillä on Metacriticin sivuilla 81 % keskiarvo ja GameRankingsin sivuilla 80,76 % keskiarvo. IGN antoi pelille arvosanaksi 9/10.

## Lähteet

## Aiheesta muualla
* 
*Virallinen sivusto
Mika Piironen

**Mika Piironen** (s. 17. tammikuuta 1978) on suomalainen aktiiviuransa lopettanut koripalloilija. Urallaan Suomen cupin voittanut ja SM-hopean ja -pronssin saavuttanut Piironen joutui lopettamaan kilpauransa loukkaannuttuaan erittäin vakavasti veneonnettomuudessa.

## Pelaajaura

Piironen pelasi kasvattajaseurassaan Joensuun Katajassa kaksi kautta miesten pääsarjassa vuosina 2001–2003, Hän saavutti Katajan-vuosinaan Suomen cupin, SM-hopean ja -pronssin.

## Saavutukset
* Suomen cup 2003
* SM-hopeaa 2003
** SM-pronssia 2002

## Onnettomuus

Piironen päätti kahden menestyskauden jälkeen panostaa kunnolla koripalloon ja keskeytti yliopisto-opintonsa. Hän harjoitteli kesällä 2003 ahkerasti, ja 23. elokuuta hän matkusti ystäviensä kanssa mökille viikonlopuksi. Illalla hän ajoi moottorivenettä vetäessään vesisuksilla kulkenutta ystäväänsä perässään. Vene törmäsi vedenalaisiin kiviin, ja sen moottori irtosi ja lensi Piirosen päähän vasemmalle puolelle. Piironen ei omien sanojensa mukaan muista törmäystä, ja hän havahtui laiturilla kaveriensa hätään ja runsaaseen verentuloon. Ambulanssi kiidätti Piirosen Pohjois-Karjalan keskussairaalaan, mistä hänet siirrettiin nopeasti Kuopion yliopistolliseen sairaalaan. Siellä hengestään taistellut Piironen leikattiin välittömästi usean tunnin kestäneellä haastavalla leikkauksella.

Moottori oli repinyt Piirosen päähän useita syviä viiltoja ja pään luita sekä aivomassaa näkyi. Piirosta pidettiin leikkauksen jälkeen koomassa neljä päivää, ja lääkärit pitivät tämän tilaa huonona. Kahden viikon jälkeen hänet siirrettin takaisin Joensuun keskussairaalaan. Piirosen oikea puoli halvaantui, ja hänen puhekykynsä katosi. Hänen vasemman silmän silmähermossaan oli reikä, joka vei silmän näkökyvyn lähes kokonaan ja joka olisi vaatinut vaikean leikkauksen. Kaksi kuukautta onnettomuuden jälkeen Piirosen puhekyky alkoi harjoituksen myötä palautua, ja hän alkoi nousta pyörätuolista. Piirosen oikea käsi on jäänyt toimimattomaksi, ja hän on käynyt kuntoutusjaksoilla. Piironen on haastatteluissa ollut kuitenkin tyytyväinen selviytymiseensä hengissä ja on uskonnollisena miehenä ollut mukana seurakuntatoiminnassa.

## Lähteet
* Mika Piironen  baskethotel.com

### Viitteet
Filk

**Filk** on science fiction -fandomin kokoontumisissa elävä perinne, jossa sanoitetaan jokin tunnettu kappale uudestaan käyttäen aineistona tieteis- tai fantasiafiktiota. Sana filk tulee sanasta folk. Suomessa filkkausta on kuultu muun muassa Finnconissa.

## Lähteet

## Kirjallisuutta
* 

## Aiheesta muualla
* Filkkejä . Spektre.
Tharu

**Tharu-kielet** ovat ryhmä Nepalissa asuvien tharujen puhumia indoarjalaisia kieliä. Tharu-kielet kuuluvat bihar-kielten ryhmään ja niihin kuuluu yhdeksän kieltä, joiden puhujat ymmärtävät toisiaan vaihtelevasti. Tharu-kieliä kirjoitetaan devanagari-kirjaimistolla. Niillä on vuoden 2011 väestönlaskennan mukaan yhteensä 1&nbsp;530&nbsp;000 puhujaa.

Tharu-kielten ryhmään kuuluu yhdeksän kieltä: buksa, chitwania tharu, dangaura tharu, kathariya tharu, kochila tharu, majhi, musasa, rana tharu ja sonha.

## Lähteet
No Prejudice

**No Prejudice** () on islantilaisen bändin Pollapönkin kappale. Se valittiin edustamaan Islantia Eurovision laulukilpailussa 2014 Tanskassa. Kappaleen alkuperäinen versio oli islanninkielinen, mutta se muutettiin englanninkieliseksi Eurovision laulukilpailua varten.

Kappale tuli ensimmäisessä semifinaalissa kahdeksanneksi ja eteni finaaliin. Finaalissa se keräsi 58 pistettä ja saavutti sijan 15.

## Listasijoitukset

## Lähteet
Fernando (jalkapalloilija, 1992)

**Fernando Lucas Martins**, taiteilijanimeltään vain **Fernando**, (s. 3. maaliskuuta 1992 Erechim, Brasilia) on brasilialainen jalkapalloilija. Pelipaikaltaan hän on puolustava keskikenttäpelaaja. Fernando edustaa kiinalaista Beijing Guoania.

Fernando on aiemmin pelannut kotimaassaan Grêmion joukkueessa vuoteen 2013, ukrainalaisessa Šah’tar Donetskissa vuosina 2013–2015, italialaisessa Sampdoriassa kaudella 2015–2016 ja venäläisessä Moskovan Spartakissa vuosina 2016–2019. Hän siirtyi Beijing Guoaniin heinäkuussa 2019 lainalle, ja vuoden 2020 alusta hän kuuluu kiinalaisseuran omistukseen.

Fernando on pelannut Brasilian maajoukkueessa kahdeksan A-maaottelua vuosina 2012–2013. Hän oli mukana Maanosaliittojen cupissa 2013 ja pääsi vaihtopelaajana kentälle yhdessä alkulohko-ottelussa..

## Lähteet

## Aiheesta muualla
Spekulatiivinen runous

**Spekulatiivinen runous** eli *tieteisrunous* tai *fantasiarunous* on science fiction - tai fantasia-aiheista runoutta. Sf-runoutta julkaistaan melko vähän. Muun muassa Harry Martinsonin *[[Aniara]]* (1956) voidaan lukea tieteisaiheiseksi runoelmaksi.

## Lähteet
John Engelberg

**John Eliel Engelberg** (23. marraskuuta 1876 Kuopio – 15. syyskuuta 1953 Helsinki) oli suomalainen taidemaalari, lelutehtailija ja talousneuvos.

## Elämä

Engelbergin vanhemmat olivat Valtimon Haapakylässä asunut maanviljelijä, hevosten kasvattaja Anders Eliel Engelberg (1847–1928) ja Christina (Ina) Augusta Montin (1853–1930). Hänen veljensä oli kirjailija ja järjestövaikuttaja Rafael Engelberg.

Engelberg kävi Taideteollisen keskuskoulun ja Turun Taideyhdistyksen piirustuskoulun 1895–1898. Hän osallistui Suomen Taiteilijain näyttelyihin 1902 ja 1908. Engelberg toimi piirustuksenopettajana 1902–1903 ja 1936–1937.

Engelberg aloitti lelujen valmistuksen 1907 kehittämällään pahvin kovetusmenetelmällä, kun hän ei helsinkiläisiä lelukauppoja kierreltyään löytänyt mieleisiään nuken huonekaluja tyttärelleen. Lelujen kysyntä kasvoi koti- ja ulkomailla hänen Malmin kotiteollisuusnäyttelyssä 1908 saamansa palkinnon myötä. Vuonna 1909 Engelberg perusti leluja valmistaneen *Oy Suomalainen Lelupaja* -nimisen yrityksen Porvooseen yhdessä liikemies Walter Sjöbergin kanssa Vuonna 1912 tehtaaseen hankittiin puusepänkoneet ja aloitettiin myös puulelujen valmistus. Valikoimaan kuului nuken huonekaluja ja eläinleluja, joiden erikoisuus oli niiden liikkuvuus.

Vuonna 1915 yritys yhdistettiin laajentumispyrkimysten ja raaka-aineiden paremman saatavuuden vuoksi Eero Mäkisen puusepänliikkeeseen Sortavalan maalaiskunnassa, Helylän aseman lähellä. Uusi *Oy Helylä*-niminen yritys alkoi valmistaa pääasiassa kouluja varten kalusteita ja opetusvälineitä, mutta myös lelujen valmistus jatkui siellä. Engelberg toimi yrityksen johtajana. Vuonna 1921 työntekijöitä oli 300, Engelberg oli suurin omistaja ja Mäkinen ei ollut enää mukana. Yhtiö meni konkurssiin 1935.

Kauppaneuvos Risto Enarvi oli John Engelbergin ja tämän puolison Ilma Kristina Enlundin poika.

## Tunnustukset

Engelberg sai talousneuvoksen arvon vuonna 1946.

## Kirjallista tuotantoa
* *Maalaus. 2, Ammattityön perusteet*. Käsiteollisuuskirjasto n:o 8. Kansanvalistusseura, Helsinki 1912, 2. painos 1915, 3. painos Tietosanakirja, Helsinki 1923
* *Vanhoja suomalaisia maalauskoristeita = Gamla finska målade ornament*. Käsiteollisuuspiirustuksia n:o 3. Kansanvalistusseura, Helsinki 1913
* *Kotimainen puu lattia-aineena*. Helylä, Helsinki 1930

## Lähteet
* Anneli Kotisaari : Isak Erikinpoika Tenalensis-Sursill s. 1550 Pietarsaari ja hänen jälkeläisiään yhteensä 1794 taulua, taulu 24
* Kuvataiteilijamatrikkeli
* Porvoon nukke- ja lelumuseo
* Elina Raitanen : Puulelutehtaan vuosikymmenet - Kasvattavien puulelujen valmistaja Juho Jussila Oy 1923 - 1980, Suomen historian pro gradu, Jyväskylän yliopisto 2011, Engelbergistä s. 20-21
* Elinkeinoelämän Keskusarkisto : Joh. Parviainen Oy, Helylän tehtaat 1881-1944 (MS Word-dokumentti) 

### Viitteet
Sanni Franssi

**Sanni Maija Franssi** (s. 19. maaliskuuta 1995) on suomalainen jalkapalloilija, joka edustaa espanjalaista Real Sociedadia. Aiemmin hän on kotimaansa lisäksi pelannut Sveitsissä, Italiassa ja Tanskassa. Hän on pelannut kesäkuun 2025 loppuun mennessä 91 naisten maaottelua ja tehnyt niissä seitsemän maalia.

## Seurajoukkueet

Franssi on Riihimäen Nappulaseuran kasvatti, joka pelasi ensimmäiset liigaottelunsa kaudella 2012. PK-35:n vakiokokoonpanoon hän nousi vuotta myöhemmin ja teki varsinaisen läpimurtonsa 2014, jolloin Franssi oli kauden puoliväliin mennessä iskenyt jo 14 maalia, ollen liigan toiseksi paras maalintekijä. Hänet valittiin myös Naisten Liigan kesäkuun pelaajaksi. Ennen siirtymistään ulkomaille hän ehti pelata kaudella 2016 liigassa 15 ottelua, joissa hän teki 20 maalia. Koko liigaurallaan hän on pelannut 87 ottelua, joissa hän teki 51 maalia.

PK-35:n lisäksi Franssi on Suomessa aikuisten tasolla edustanut Vantaan Jalkapalloseuraa naisten Ykkösessä ja Kakkosessa.

Kesällä 2017 Franssi siirtyi Italian Serie A:han Juventuksen joukkueeseen. Edellisellä kaudella hän pelasi Sveitsissä Zürichin joukkueessa, josta hän palasi kesäkaudeksi Suomeen PK-35:een. Vuonna 2020 hän voitti Fortuna Hjørringin joukkueessa Tanskan-mestaruuden. Syksyllä 2020 hän siirtyi espanjalaisseura Real Sociedadiin.

## Maajoukkueura
Tyttöjen eri ikäkausimaajoukkueita Franssi on heinäkuuhun 2014 mennessä edustanut 16 kertaa ja tehnyt niissä 2 maalia. Hän kuului Suomen joukkueeseen elokuussa 2014 Kanadassa pelatuissa alle 20-vuotiaiden MM-kisoissa ja tuli vaihtopelaajana kentälle jokaisessa kolmessa Suomen ottelussa Ensimmäisen naisten maaottelunsa Franssi pelasi helmikuussa 2015, ja ensimmäisen maajoukkuemaalinsa hän teki syyskuussa 2016 EM-karsintaottelussa Portugalia vastaan.

Franssi on kesäkuun 2025 loppuun mennessä pelannut 91 naisten maaottelua ja tehnyt niissä seitsemän maalia. Hän kuului Suomen joukkueeseen vuoden 2022 EM-kilpailuissa ja pelasi kaksi ottelua avauskokoonpanossa.

## Muuta
NHL-jääkiekkoilija Santeri Hatakka on Franssin pikkuveli.

## Lähteet
Jalkapallon alle 20-vuotiaiden naisten maailmanmestaruuskilpailut 2014

**Jalkapallon naisten alle 20-vuotiaiden maailmanmestaruuskilpailut 2014** järjestettiin Kanadassa 5.–24. elokuuta 2014. Kyseessä oli järjestyksessään seitsemäs jalkapallon alle 20-vuotiaiden naisten MM-lopputurnaus.

MM-kisojen isäntäkaupunkeina toimivat Edmonton, Moncton, Montreal ja Toronto. Turnauksessa pelasi yhteensä 16 joukkuetta, jotka oli jaettu neljään alkulohkoon. Jokaisen lohkon kaksi parasta selvisi puolivälieriin. MM-kisojen loppuottelu pelattiin 24. elokuuta Montrealin olympiastadionilla.

Suomi selviytyi turnaukseen, kun Suomen alle 19-vuotiaat sijoittuivat neljän parhaan joukkoon vuonna 2013 Walesissa käydyissä EM-kilpailuissa. Suomesta MM-lopputurnauksessa olivat mukana myös erotuomari Kirsi Heikkinen sekä avustavat erotuomarit Anu Jokela ja Tonja Paavola.

## Pelipaikat

## Alkulohkot
### Lohko A

----

----

### Lohko B

----

----

### Lohko C

----

----

### Lohko D

----

----

## Pudotuspelit
### Ottelukaavio

### Puolivälierät

----

### Välierät

### Pronssiottelu

### Loppuottelu

## Lähteet
*MM-lopputurnauksen viralliset kotisivut

### Viitteet
Jakob Emanuel Handmann

**Jakob Emanuel Handmann** (16. elokuuta 1718 Basel - 3. marraskuuta 1781 Bern) oli sveitsiläinen muotokuviin erikoistunut taidemaalari. Hän oli sveitsiläisten kuvataiteilijoiden Anton Graffin, Jean Preudhommen, Angelica Kauffmannin, Johann Jakob Schalchin,  Johann Caspar Füsslin ja tämän pojan Johann Heinrich Füsslin aikalainen.

## Elämä
Jakob Emanuel Handmann oli leipuri ja myöhemmin Waldenburgin haastemies Johann Jakob Handmannin ja tämän vaimon Anna Maria Rispachin yhdeksäs lapsi heidän neljästätoista lapsestaan. Vuosina 1735-1739 hän opetteli stukkorappaajaksi ja opiskeli taidetta Schaffhausenissa stukkorappaaja ja taidemaalari Johann Ulrich Schnetzlerin opissa. Hän teki opintomatkoja Pariisiin, Roomaan ja Napoliin. Pariisissa hän työskenteli taidemaalari Jean Restout nuoremman ateljeessa saaden tältä vaikutteita. Vuonna 1742 Handmann matkusteli Ranskassa löytäen töitä muotokuva-ateljeesta yhdessä taidemaalari Hörlingin kanssa. Liikekumppanuus Hörlingin kanssa tarkoitti sitä, että Handmann oli vastuussa mallien päiden maalaamisesta. Italiassa hän työskenteli muun muassa Marco Benefialin ja Pierre Subleyras'n ateljeissa Roomassa, jossa hän etupäässä kopioi antiikin ja renessanssiajan mestaritöitä.

Kesäkuussa 1746 hän palasi Sveitsiin. Vuonna 1747 hän asettui Baseliin, jossa avasi oman ateljeen. Hänen asiakkaistaan useat olivat kaupungin ja Bernin alueen ylimystöä. Tuttavuus virolaiseen aateliseen eversti Carl Friedrich von Staaliin auttoi Handmannia pääsemään Bolognan *Accademia Clementinan* jäseneksi vuonna 1773. Lukuun ottamatta matkaa Saksaan vuonna 1753 Handmann ei enää myöhemmin poistunut Sveitsistä.

## Teoskuvia

File:Handmann Selbstbildnis mit Turban 1745.jpg|Omakuva vuodelta 1745
File:Leonhard Euler.jpg|Jakob Emanuel Handmannin maalaama Leonhard Eulerin muotokuva vuodelta 1753.
File:Bildnis der Johanna Margaretha Frisching by Jakob Emanuel Handmann.jpg|Johanna Margaretha Frisching, 1758 
File:Niklaus Tscharner 1755.jpg|Niklaus von Tscharner, 1755
File:Handmann Johann Ludwig Aberli.jpg|Johann Ludwig Aberli, 1751
Fargo (televisiosarja)

**Fargo** on yhdysvaltalainen rikosdraamasarja, jonka on luonut Noah Hawley. *Fargo* alkoi FX-kanavalla 15. huhtikuuta 2014. *Fargo* perustuu Coenin veljesten samannimiseen elokuvaan vuodelta 1996. Jokainen kausi on toisistaan itsenäisiä, vaikkakin niissä on pieniä päällekkäisyyksiä. Coenin veljekset ovat toimineet sarjan tuottajina. Sarjan pääosissa ensimmäisellä kaudella ovat Billy Bob Thornton, Allison Tolman, Colin Hanks ja Martin Freeman.

## Tuotantokaudet

## Kausi 1
Tammikuussa 2006 palkkamurhaaja Lorne Malvo (Billy Bob Thornton) ohittaa Bemidjin (Minnesota) ja saa aikaan väkivallan vyöryn. Tapahtumien keskiöön joutuu tahtomattaan nössö vakuutusmyyjä Lester Nygaard (Martin Freeman). Varaseriffi Molly Solverson (Allison Tolman) ja konstaapeli Gus Grimly (Colin Hanks) naapurikaupunki Duluthista yhdistävät voimansa selvittääkseen joukon murhia joiden he uskovat liittyvän Malvoon ja Nygaardiin.

### Näyttelijät
#### Pääosissa

#### Sivurooleissa

## Kausi 2
Sarjan luojan Noah Hawleyn mukaan toinen kausi käsittelee tapahtumia 1979 Sioux Fallsissa (Etelä-Dakota), mihin sarjan ensimmäisellä kaudella monesti viitattiin; nuori Lou Solverson ja Mollyn äiti tulevat olemaan siinä.
### Näyttelijät
#### Pääosissa

#### Sivurooleissa

## Kausi 3
### Näyttelijät
#### Pääosissa

## Vastaanotto
Sarja sai yhteensä 18 Emmy-ehdokkuutta muun muassa parhaasta minisarjasta tai televisioelokuvasta, ohjauksesta ja käsikirjoituksesta. Martin Freeman ja Billy Bob Thornton saivat ehdokkuudet parhaasta miespääosasta minisarjassa tai televisioelokuvassa ja Colin Hanks parhaasta miessivuosasta minisarjassa tai televisioelokuvassa. Allison Tolman sai ehdokkuuden parhaasta naissivuosasta minisarjassa tai televisioelokuvassa.

*Fargo* palkittiin parhaan minisarjan tai televisioelokuvan sekä parhaan minisarjan tai televisioelokuvan miespääosan Golden Globella (Billy Bob Thornton).

## Lähteet

## Aiheesta muualla
*
Nuorallatanssija

**Nuorallatanssija** voi tarkoittaa ainakin seuraavia:

* nuorallatanssija eli -kävelijä
* *[[Nuorallatanssija (Yön albumi)|Nuorallatanssija]]*, Yö-yhtyeen albumi vuodelta 1984
* *[[Nuorallatanssija (Asteen albumi)|Nuorallatanssija]]*, Asteen albumi vuodelta 2010
* *Nuorallatanssija*, Torsti Lehtisen runo- ja aforismikokoelma vuodelta 1987
* *Nuorallatanssija* (*Lindanserskan*), Zinaida Lindénin romaani vuodelta 2009
* *[[Nuorallatanssija (elokuva)|Nuorallatanssija]]*, Elia Kazanin ohjaama elokuva vuodelta 1953
The Romantics (albumi)

**The Romantics** on samannimisen yhdysvaltalaisen rockyhtyeen studioalbumi vuodelta 1979.

Levyn on tuottanut Peter Solley (Spider Records). Levy-yhtiö on Nemperor Records.

Vuonna 1980 LP-levyjä on tehty Hollannissa. Levy-yhtiö on CBS:n Epic Records.

## Kappaleet

The Kinks -yhtyeeltä lainattua "She’s Got Everything" -kappaletta lukuun ottamatta laulut ovat The Romantics -yhtyeen jäsenten Palmar – Marinos – Skill (PALMARINOSKILL) tekemiä ja kustannusyhtiö on ForeverEndeavor Music (ASCAP).

; Sivu 1
# When I Look in Your Eyes – 3:00
# Tell It to Carrie – 3:24
# First in Line – 2:37
# Keep in Touch – 3:41
# Girl Next Door – 4:42

; Sivu 2

# What I Like About You – 2:56
# She’s Got Everything (R. Davies)  – 2:34
# Till I See You Again – 3:55
# Hung on You – 3:25
# Little White Lies – 2:38
# Gimme One More Chance – 4:27

 "She’s Got Everything" -kappaleen julkaisija on Rightsong Music (BMI). 

## The Romantics

* Rich Cole – basso, laulu
* Jimmy Marinos – rummut, laulu
* Wally Palmar – rytmikitara, laulu
* Mike Skill – soolokitara, laulu

## Muuta

* äänittäjä: Steve Brown
* masterointi: Greg Calbi, Sterling Sound, New York City
* kannen suunnittelu: The Romantics
* valokuvat: Jim Houghton
* laitteet: Rock City, Royal Oak, Michigan
* yhtyeen äänitarkkailija: Jim Gorst
* managerointi: Arnie Tencer ja Joel Zuckerman, Spider Management

## Kiitokset

Nat Weiss, Patrick Clifford, Billy Gerber, Danny Keaton, Sky Daniels, Jim Sotet, Mark McEwan, Trip Brown & D M A, Nick Panaseiko, Irene DeCook, Shirley P. Kaye.

## Lähteet

* LP-levy *The Romantics* (Epic EPC 84095, hollantilainen painos) 1980
Harmaamurmeli

**Harmaamurmeli** (*Marmota caligata*) on osissa Kanadaa ja Yhdysvaltoja Pohjois-Amerikan itäosissa tavattava murmeli. Kansainvälinen luonnonsuojeluliitto eli IUCN on määritellyt sen elinvoimaiseksi lajiksi.

## Taksonomia

Alaskanmurmelia (*M. broweri*) pidettiin aikaisemmin harmaamurmelin alalajina, mutta nykyisin se on luokiteltu omaksi lajikseen. Harmaamurmeli voidaan jakaa edelleen kolmeen alalajiin:
**M. c. caligata* Kanadan Yukonissa ja yhdysvaltojen Alaskassa.
**M. c. cascadensis* eteläisessä ja läntisessä Brittiläisessä Columbiassa Kanadassa ja Washingtonissa Yhdysvalloissa
**M. c. okanagana* Kanadan Yukonin ja Luoteisterritorion eteläosissa, Brittiläisen Kolumbian itäosissa, Albertan länsiosissa, sekä Idahossa ja Montanassa Yhdysvalloissa.

## Koko ja ulkonäkö
Harmaamurmelien ruumiin pituus on 450–600&nbsp;mm ja hännän pituus 170–250&nbsp;mm. Painoa niillä on 3&nbsp;600–9&nbsp;000&nbsp;g. Urokset ovat naaraita kookkaampia. Turkin väri vaihtelee vatdapuolen ja alaruumiin kermankeltaisesta valkoiseen selkäpuolella yläruumiin kellertävästä kellanruskeaan. Jalat ovat mustat. Päässä kuonon, päälaen ja leuan paikkeilla on mustia tai tummanruskeita laikkuja.

## Levinneisyys ja elinympäristö
Harmaamurmelia tavataan alueella, joka ulottuu Alaskasta ja Yukonista pohjoisessa Washingtoniin, Idahoon ja Montanaan etelässä. Sen elinympäristö käsittää puuttomia vuoristoniittyjä kivikkoineen. Alaskassa sitä tavataan myös aina merenpinnan tasolle asti tyypillisempiä vuoristoja matalammalla.

## Elintavat
Harmaamurmelit ovat hyvin sosiaalisia. Niitä esiintyy perheryhmissä, jotka käsittävät tavallisesti hallitsevan uroksen yhden tai useamman täysikasvuisen naaraan ja niden jälkasvua kolmeen ikävuoteen saakka. Halltisevan uroksen kotialueen laitamilla voi olla yksinäisiä alempiarvoisia uroksia. Naarailla voi olla hallitseva asema keskenään ja hallitsevat naaraat voivat esimerkiksi estää muita lisääntymästä. Murmelit voivat olla niin yksi- kuin moniavioisiakin. Moniavioisuus on jonkin verran yleisempää levinneisyysalueen eteläosissa. 

Laji horrostaa levinneisyysalueensa eteläosissa lokakuusta helmikuuhun ja pohjoisempana syyskuusta huhtikuuhun. Horrostaminen tapahtuu pesäkoloissa yhdessä perheryhmän kanssa. Naaraat lisääntyvät horroksen päättyessä. Tiineys kestää noin kuukauden ja poikasia syntyy kerrallaan 4–5. Naaras voi saada poikueen joka toinen vuosi. 

Harmaamurmelit käyttävät ravinnokseen pääasiassa heiniä ja muita ruohovartisija kasveja. Sen petoeläimiä ovat esimerkiksi maakotka, kojootti, kettu, harmaakarhu, mustakarhu, susi, ahma ja puuma. Uhan havaitessaan harmaamurmeli antaa hälytysäänen. Ilmasta ja maalta uhkaaville vaaroille on oma hälytysäänensä.

## Uhat ja suojelu
Kansainvälinen luonnonsuojeluliitto eli IUCN on määritellyt harmaamurmelin elinvoimaiseksi lajiksi. Sitä tavataan laajalla alueella, sitä pidetään yleisenä ja lajilla ei ole huomattavia uhkia. Kantojen uskotaan olevan vakaita. Metsästys lihan ja turkkien takia on harvinaista.

## Lähteet
Clarity (Zeddin kappale)

**Clarity** on saksalais-venäläisen tuottaja Zeddin kappale. Se julkaistiin hänen samannimisen debyyttialbumin kolmantena singlenä. Kappale sisältää brittiläisartisti Foxesin esittämää laulua. Kappaleen sanoittivat Zedd, Matthew Koma, Porter Robinson sekä Skylar Grey ja sen julkaisi Interscope Records iTunesissa viikon singlenä 2. lokakuuta 2012 sekä EP:nä 12. helmikuuta 2013. Zedd on julkaissut Beatportin kautta kappaleesta extended mixin 12. marraskuuta 2012.

Kappaleen extended play-versio julkaistiin 18. helmikuuta 2013. Se sisältää kymmenen remixiä, joiden tekijöihin luokittuvat esimerkiksi Tiësto, Headhunterz ja Funkagenda. Joulukuusta 2012 helmikuuhun 2013 asti Zedd järjesti remix-kilpailun kappaleelle. Kilpailussa oli yhteensä 982 osallistujaa. Voittajaksi valikoitui Tom Budinin tekemä remix, joka tulee olemaan osa Zeddin tulevaa julkaisua.

## Kappaleet

## Lähteet
Sommartider

**Sommartider** on ruotsalaisyhtye Gyllene Tiderin kappale, josta on tullut vuosien saatossa yhtyeen nimikkokappale. Kappaleen on sanoittanut Per Gessle ja se julkaistiin singlenä 18. kesäkuuta 1982. Kappale uudelleenjulkaistiin vuosina 1989 ja 1995. Alkuperäinen versio saavutti Ruotsin singlelistan 6. ja Norjan singlelistan 3. sijan. Vuonna 1989 julkaistu versio saavutti Ruotsin singlelistan 3. sijan. Kappaleesta on nauhoitettu myös englanninkielinen versio nimeltään "Summer City".

Vuonna 2009 kappale pääsi mukaan kirjaan *Tusen svenska klassiker*, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.

## Kappaleet
### Alkuperäinen painos
;A-puoli
# 

;B-puoli
# 
# 

### Vuoden 1989 painos
;A-puoli
# 

;B-puoli
# 
# 
# 

### Vuoden 1995 painos
# Sommartider
# Tylö Sun
# Vart tog alla vänner vägen?

## Listasijoitukset

## Lähteet
Marianne Miettinen

**Marianne Miettinen** (s. 13. kesäkuuta 1975) on suomalainen jalkapallovalmentaja, joka toimii Suomen alle 19- ja alle 20-vuotiaiden naisten jalkapallomaajoukkueiden päävalmentajana. Hän on suorittanut Euroopan jalkapalloliiton UEFA:n A-valmentajalisenssin vuonna 2002 ja Pro-lisenssin 2006. Suomen Palloliiton järjestämän jalkapallovalmentajakoulun Miettinen suoritti vuosina 2006–2007. Hän on työskennellyt myös Palloliiton koulutussihteerinä sekä julkaissut jalkapallovalmennukseen liittyvän kirjan. Syyskuussa 2018 Suomen Palloliitto valitsi Miettisen tyttöjen huippujalkapallopäälliköksi.

## Pelaajaura
Miettinen on Tikkurilan Palloseuran kasvatti, joka omalla peliurallaan edusti pääsarjatasolla Helsingin Jalkapalloklubia sekä toista helsinkiläisseuraa Puistolan Urheilijoita. Hän siirtyi valmentajaksi lopetettuaan pelaajauransa 22-vuotiaana.

## Valmennusura
Miettinen on toiminut muun muassa Puistolan Urheilijoiden sekä Åland Unitedin liigajoukkueiden päävalmentajana. Tammikuussa 2009 Miettinen teki sopimuksen Damallsvenskanissa pelanneen Stattena IF:n kanssa, ollen ensimmäinen suomalaisvalmentaja Ruotsin naisten pääsarjassa. Miettinen erosi kuitenkin tehtävästään kesken kauden joukkueen huonon menestyksen vuoksi. Tyttöjen eri ikäkausimaajoukkueita hän on valmentanut vuodesta 2010 lähtien ja Miettinen on ollut mukana myös naisten maajoukkueen valmennusryhmässä. Vuonna 2010 hän valmensi lisäksi naisten B-maajoukkuetta.

Suomen alle 19-vuotiaiden maajoukkue selvisi Miettisen johdolla välieriin vuonna 2013 Walesissa järjestetyissä EM-kilpailuissa ja saavutti samalla paikan vuoden 2014 alle 20-vuotiaiden MM-lopputurnaukseen.

## Kommentaattori
Miettinen on toiminut vuodesta 2016 lähtien Yle Urheilun jalkapalloasiantuntijana. Miesten EM-kisoissa 2016 hän oli Ylen studiossa asiantuntijana. Miettinen sai paljon positiivista palautetta asiantuntevista kommenteistaan. Jotkut katsojat olivat puolestaan ärsyyntyneet siitä, että jalkapalloa kommentoimassa oli nainen. Miettinen itse ihmetteli kohua ja sanoi olevansa mielellään kaatamassa raja-aitoja ja hajottamassa lasikattoa. Miettinen toimii Ylen tv-kommentaattorina myös MM-kisoissa 2018 ,Qatarin MM-kisoissa 2022 sekä vuoden 2024 EM-kisoissa

## Teokset
**Jalkapalloilun malliharjoituksia ympäri maailmaa*, Kannustusvalmennus P&K, 2010. .

## Lähteet
Lukáš Kolc

**Lukáš Kolc** (s. 12. syyskuuta 1987) on tšekkiläinen alamäkiluistelija. Hän sijoittui kuudenneksi Red Bull Crashed Ice-sarjan yhteispisteissä kaudella 2011. Kolcin paras yksittäinen sijoitus Crashed Ice-kilpailussa on kolmas Münchenin kilpailusta tammikuulta 2011. Tuon kauden neljässä kilpailussa hän oli kolmesti kärkikymmenikössä. Kolc on nuorempana pelannut myös jääkiekkoa. 

## Lähteet
* http://www.redbullcrashedice.com/fi_FI/results 
* http://www.eliteprospects.com/player.php?statsleague=KHL&player=223547&team=&year=&status=&leagueid=&season=
Adam Horst

**Adam Horst** (s. 22. kesäkuuta 1986 Fort St. John, Kanada) on kanadalainen alamäkiluistelija. Hän sijoittui alamäkiluistelun MM-sarjan Red Bull Crashed Icen yhteispisteissä neljänneksi kaudella 2012. Hän voitti tuolla kaudella yhden osakilpailun Ruotsin Åressa. Tuo voitto on Horstin uran ainoa Crashed Icessä. Horst sijoittui kaudella 2014 MM-sarjan kymmenenneksi. Nuorempana hän on pelannut myös jääkiekkoa. Horst on 171 senttimetriä pitkä ja painaa 79 kilogrammaa.

## Lähteet
* http://www.eliteprospects.com/player.php?player=138779
* http://www.redbullcrashedice.com/fi_FI/athlete/adam-horst
Deji Tobais

**Deji Tobais** (s. 31. lokakuuta 1991) on brittiläinen pikajuoksija, joka kilpailee 100 ja 200 metrillä. Hänen ennätyksensä 100 metrillä on kesäkuussa 2014 juostu 10.18 ja 200 metrillä vuonna 2012 juostu 20.61. Tobais voitti hopeaa 100 metrillä vuoden 2013 alle 23-vuotiaiden EM-kisoissa Tampereella ajalla 10.29. Noiden kisojen pikaviestissä hän voitti kultaa. Häntä valmentaa pituushypyn olympiavoittaja Greg Rutherfordia myös valmentava Jonas Tawiah-Dodoo.

## Lähteet
* http://www.iaaf.org/athletes/great-britain-ni/deji-tobais-243921#personal-bests
* http://www.thepowerof10.info/athletes/profile.aspx?athleteid=21557
* http://www.all-athletics.com/athlete/175635
Abdelaziz

**Abdelaziz** on pääosin islaminuskoisissa maissa käytössä oleva henkilönnimi, joka esiintyy sekä etu- että sukunimenä. Suomessa etunimi Abdelaziz on lokakuuhun 2024 mennessä annettu hieman yli sadalle miehelle ja ainakin 16 naiselle.

## Tunnettuja Abdelazizeja

### Abdelaziz sukunimenä

*Feryal Abdelaziz (s. 1999), egyptiläinen karateka, olympiavoittaja ja maailmanmestari
*Mohamed Abdelaziz (1947/1948–2016), Saharan demokraattisen arabitasavallan presidentti 1982–2016

### Abdelaziz etunimenä
*Abdelaziz (1878–1943), Marokon sulttaani 1894–1908
*Abdelaziz Barrada (1989–2024), marokkolainen jalkapalloilija
*Abdelaziz Belkhadem (s. 1945), algerialainen poliitikko
*Abdelaziz Bouteflika (1937–2021), algerialainen poliitikko
*Abdelaziz Djerad (s. 1954), algerialainen valtiotieteilijä ja poliitikko, pääministeri 2019-2021
*Abdelaziz Kamara (s. 1984), ranskalais-mauritanialainen jalkapalloilija
*Abdelaziz Merzougui (s. 1991), marokkolaissyntyinen espanjalainen estejuoksija

## Abdelaziz muualla
* Stade Abdelaziz Chtioui, jalkapallostadion La Marsassa, Tunisiassa

## Katso myös
*Abd-ul-Aziz

## Lähteet
Friðrik Ólafsson

**Friðrik Ólafsson** (26. tammikuuta 1935 Reykjavík – 4. huhtikuuta 2025) oli islantilainen lakimies ja shakinpelaaja. Hän toimi Maailman shakkiliiton FIDE:n presidenttinä 1978–1982. 

## Pelaajaura
Friðrik voitti Islannin-mestaruuden shakissa 1952 ja vuotta myöhemmin Pohjoismaiden-mestaruuden ja vakiinnutti asemansa sukupolvensa vahvimpana islantilaispelaajana.

Hän jakoi voiton Viktor Kortšnoin kanssa Hastingsin turnauksessa 1955–1956 ja saavutti 5.–6.-sijan Portorozin alueidenvälisessä turnauksessa 1958. Siitä hän sai suurmestarin arvon ja paikan vuoden 1959 ehdokasturnaukseen. Friðrik osallistui myös 1962 Tukholman AV-turnaukseen, muttei sijoittunut tarpeeksi hyvin päästäkseen seuraavaan ehdokasturnaukseen.

Vuonna 1976 Friðrik jakoi voiton Ljubomir Ljubojevićin kanssa Wijk aan Zeen turnauksessa jättäen taakseen muun muassa Mihail Talin.

## FIDE:n presidenttinä
Vuonna 1978 Friðrik valittiin hollantilaisen Max Euwen seuraajaksi FIDE:n johdossa. Friðrik toimi presidenttinä yhden kauden, minkä jälkeen hänen seuraajakseen tuli filippiiniläinen Florencio Campomanes vuonna 1982.

## Muu elämä
Ennen siirtymistään shakkiammattilaiseksi 1974 Friðrik työskenteli lakimiehenä Islannin oikeusministeriössä. Myöhemmin hän toimi Islannin parlamentin sihteerinä. Hän sai vaimonsa kanssa kaksi tytärtä.

## Lähteet
*
### Viitteet
Gerhardus Pienaar

**Gerhardus "Hardus" Pienaar** (s. 10. elokuuta 1981 Rustenburg, Etelä-Afrikka) on eteläafrikkalainen entinen keihäänheittäjä ja vuoden 2000 nuorten maailmanmestari. Pienaarin ennätys on vuonna 2003 Hyderabadissa heitetty 84,50. Häntä pidetään yhtenä maansa kaikkien aikojen parhaana keihäänheittäjänä. Hän voitti vuonna 2000 Santiago de Chilessä käydyn nuorten MM-finaalin tuloksella 78,11. Kahta vuotta aiemmin hän sijoittui samoissa kisoissa Annecyssä toiseksi tuloksella 71,16. Pienaar on osallistunut yksiin kesäolympialaisiin ja yksiin MM-kisoihin, mutta molemmissa hän on ollut ensimmäinen putoaja karsinnassa. Pienaar on myös kolminkertainen Afrikan-mestari. Ensimmäisen kerran hän heitti yli 80 metrin vuonna 2001.

## Lähteet
* http://www.iaaf.org/athletes/south-africa/gerhardus-pienaar-134435#honours
Pienaar

**Pienaar** on pääosin Etelä-Afrikassa käytössä oleva sukunimi.

## Tunnettuja Pienaareja

* François Pienaar (s. 1967), eteläafrikkalainen rugbyn pelaaja
* Gerhardus Pienaar (s. 1981), eteläafrikkalainen keihäänheittäjä
* Steven Pienaar (s. 1982), eteläafrikkalainen jalkapalloilija
Miguel Molina

**Miguel Molina González** (s. 17. helmikuuta 1989 Barcelona, Espanja) on espanjalainen autourheilija. Kaudella 2014 hän kilpailee DTM-sarjassa ABT Sportsline-tallissa numerolla 8. Molina aloitti autourheilun monien muiden tapaan kartingista, jossa hän voitti Katalonian nuorten mestaruuden. Vuonna 2006 hän siirtyi ajamaan Formula Renault 3.5 Seriesiin, jossa hän ajoi aina vuoteen 2009 asti saavuttaen yhden voiton. Vuonna 2009 hän kilpaili myös Superleague Formulassa. Kaudeksi 2010 Molina siirtyi ajamaan ABT Sportslinen Audia DTM-sarjaan. Nykyisinkin ABTilla ajava Molina on saavuttanut DTM-urallaan kaksi kisan nopeinta kierrosta. Hän kuuluu Circuit de Catalunyan nuorten kuljettajien ohjelmaan

## Lähteet
* http://www.dtm.com/en/Drivers/Miguel-Molina.html
Andrei Lavrov (alamäkiluistelija)

**Andrei Lavrov** (s. 20. helmikuuta 1987 Pietari, Neuvostoliitto) on venäläinen alamäkiluistelija. Hän sijoittui alamäkiluistelun MM-sarjan Red Bull Crashed Icen yhteispisteissä seitsemänneksi kaudella 2011. Hänen paras yksittäinen sijoitus MM-osakilpailusta on neljäs Quebecista vuodelta 2011. Lavrovin isä on Neuvostoliiton jääkiekkomaajoukkueessakin pelannut Vjatšeslav Lavrov. Andrei Lavrov debytoi Red Bull Crashed Icessä vuonna 2011. Hän toimii nykyisin myös jääkiekkojoukkue EC Red Bull Salzburgin junioreiden taitovalmentajana Itävallassa. Lavrov on alamäkiluistelun historian menestynein venäläinen. Hän on pelannut nuorempana myös jääkiekkoa.

## Lähteet
* Andrei Lavrov, Redbullcrashedice.com 
* Tulokset, Redbullcrashedice.com
Dilarə Kazımova

**Dilara Kazimova** (azeriksi: Dilarə Kazımova. s. 20. toukokuuta 1984 Baku, Azerbaidžanin SNT, Neuvostoliitto) on azerbaidžanilainen laulaja ja näyttelijä.

Kazimova valmistui Bakun musiikkiakatemiasta erikoistuen oopperalauluun, jonka lisäksi hän on opiskellut myös taidelukiossa. Hän aloitti uransa 2008 osallistumalla Euroviisujen kansallisiin karsintoihin ”Unformal” -yhtyeen jäsenenä saavuttaen toisen sijan. Vuonna 2010 hän osallistui uudelleen Euroviisujen karsintaan Milk and Kisses -yhtyeen solistina, mutta ei voittanut.

Kasimova voitti Latvian Jūrmalassa pidetyn ”New Wave 2010” -kilpailun ja osallistui myös vuoden 2014 Euroviisujen karsintoihin, joissa hän voitti Azerbaidžanin kansallisen valintakilpailun. Hän sai oikeuden edustaa Azerbaidžania vuoden 2014 Euroviisuissa, esittäen kappaleen ”Start a Fire”.

Kasimova osallistui vuonna 2014 myös Ukrainan ”The Voice”-kilpailuun (), jossa hän onnistui pääsemään ensimmäisestä vaiheesta läpi.

Kasimova avioitui vuonna 2014 turkkilaisen liikemies Mert Aslanin kanssa.

## Lähteet
Scotty Lago

**Scotty Lago** (s. 12. marraskuuta 1987 Seabrook, Yhdysvallat) on yhdysvaltalainen lumilautailija. Hän voitti olympiapronssia halfpipessä Vancouverissa 2010. Lago voitti myös X Gamesissa kultaa Best Methodissa Aspenissa vuonna 2011. Hänellä on tämän lisäksi kaksi X Games-hopeaa ja yksi pronssi. Lago aloitti lumilautailun vuonna 1996. Hänellä on myös kolme pronssia Winter Dew Tourilta.

## Lähteet
* http://www.biography.com/people/scotty-lago-21359021
Start a Fire (Dilarə Kazımovan kappale)

***Start a Fire*** on azerbaidžanilaisen laulajan Dilarə Kazımovan kappale. Se valittiin edustamaan Azerbaidžania Eurovision laulukilpalussa 2014 Tanskassa. Kappaleen ovat kirjoittaneet Stefan Örn, Alessandra Günthardt ja Johan Kronlund.

Kappale kilpaili kilpailun ensimmäisessä semifinaalissa, jossa se sai 57 pistettä, sijoittui yhdeksänneksi ja pääsi finaaliin. Finaalissa kappale sai 33 pistettä ja sijoittui sijalle 22. Tämä oli ensimmäinen kerta, kun Azerbaidžan ei sijoittunut kymmenen parhaan joukkoon.

## Lähteet